โรงเรียนเทพมิตรศึกษา

**โรงเรียนเทพมิตรศึกษา** เป็นโรงเรียนเอกชนของมูลนิธิคาทอลิก เขตมิสซังสุราษฎร์ธานี สังกัดสำนักงานคณะกรรมการส่งเสริมการศึกษาเอกชน เขต 1 ถ.ตลาดใหม่ ต.ตลาด อ.เมือง จ.สุราษฎร์ธานี สำนักงานบริหารงานคณะกรรมการส่งเสริมการศึกษาเอกชน ได้จัดตั้งขึ้นเมื่อวันที่ 17 เมษายน พ.ศ. 2502 โดยมี มุขนายก เปโตร คาเร็ตโต เป็นผู้รับใบอนุญาต นายวิเชียร สมานจิต เป็นผู้จัดการและครูใหญ่คนแรก และในปัจจุบัน นายชาญชัย ชื่นพระแสง เป็นผู้อำนวยการ โรงเรียนเทพมิตรศึกษา และปัจจุบันมีนักเรียนและครูรวมกันประมาณ 5,000 คน

## รายชื่อผู้อำนวยการ

## ประวัติ
โรงเรียนเทพมิตรศึกษา เป็นโรงเรียนเอกชนของมูลนิธิคาทอลิก เขตมิสซังสุราษฎร์ธานี สังกัดสำนักงานคณะกรรมการส่งเสริมการศึกษาเอกชน เขต 1 อำเภอเมือง จังหวัดสุราษฎร์ธานี สำนักงานบริหารงานคณะกรรมการส่งเสริมการศึกษาเอกชน ได้จัดตั้งขึ้นเมื่อวันที่ 17 เมษายน พ.ศ. 2502 ในที่ดินจำนวน 17 ไร่ 3 งาน 1.2 ตารางวา ซึ่งนางลิ้นจี่ บุราคม เป็นผู้บริจาคให้เป็นที่สร้างโรงเรียน โดยมี มุขนายก เปโตร คาเร็ตโต เป็นผู้รับใบอนุญาต นายวิเชียร สมานจิต
เป็นผู้จัดการและครูใหญ่ คนแรก มีบาทหลวงแอกเตอร์ ฟรีเยรีโอ เป็นอธิการโรงเรียนเทพมิตรศึกษาเปิดทำการสอน ดังนี้

ปีการศึกษา 2502 เปิดทำการสอนในระดับมัธยมศึกษาปีที่ 1 จำนวน 2 ห้อง จำนวนนักเรียน 135 คน นายวิเชียรสมานจิต เป็นผู้จัดการและครูใหญ่ คนแรก มีบาทหลวงแอกเตอร์ ฟรีเยรีโอ เป็นอธิการ

ปีการศึกษา 2504 เปิดทำการสอนชั้นประถมศึกษาปีที่ 5 จำนวน 1 ห้อง และระดับชั้นมัธยมศึกษาปีที่ 3 จำนวน 1 ห้อง

ปีการศึกษา 2508 ได้รับอนุญาตให้เปิดสอนชั้นประถมตอนต้น ตั้งแต่ระดับ ประถมศึกษาปีที่ 1 ถึง ประถมศึกษาปีที่ 7 และระดับมัธยมศึกษาปีที่ 1 ถึง มัธยมศึกษาปีที่ 3 จำนวน 11 ห้อง

ปีการศึกษา 2538 ได้ทำการเปิดสอนในระดับชั้นอนุบาลปีที่ 1 ถึง 3 โดยระดับชั้นอนุบาล 1 จำนวน 2 ห้อง ระดับอนุบาล 2 จำนวน 1 ห้องและระดับอนุบาล 3 จำนวน 1 ห้อง

ปีการศึกษา 2553 ได้เปิดสอนเด็กก่อนวัยเรียน จำนวน 2 ห้อง

ปัจจุบันนี้ โรงเรียนเทพมิตรศึกษา เปิดทำการสอนตั้งแต่ระดับชั้นก่อนวัยเรียนถึง ชั้นมัธยมศึกษาปีที่ 6 มีอาคารเรียน 6 หลัง พื้นที่จำนวน 19 ไร่ 1 งาน 21.1 ตารางวา มีห้องเรียนมัธยม 12 ห้อง

## อาคารภายในโรงเรียน
อาคารภายในโรงเรียนเทพมิตรศึกษามีทั้งหมด 7 อาคาร
#อาคารออกัสติน
#อาคารคาเร็ตโต (อาคารเรียนระดับเตรียมอนุบาลและอนุบาล)
#อาคารฟรีเยรีโอ (อาคารเรียนห้องเรียนภาษาอังกฤษ ECR และ ศิลป์-ภาษา CEP ระดับมัธยมศึกษา)
#อาคารโบดวง (D) 
#อาคารดอนบอสโก (E) ม.1-6
#อาคารปาซอตตี (F) 
#อาคารโยเซฟ (ป.1-6 และห้องเรียนโครงการพิเศษ SME)

## การเรียนการสอน
*ระดับก่อนอนุบาล 
*ระดับอนุบาล 1-3
*ระดับประถมศึกษาปีที่ 1-6
*ระดับมัธยมศึกษาปีที่ 1-6

## หลักสูตรที่เปิดสอน

### ระดับอนุบาล

* หลักสูตรห้องเรียนทั่วไป
* หลักสูตรห้องเรียนเสริมภาษาอังกฤษ CER (Communicative English Room)

### ระดับประถมศึกษา

* หลักสูตรห้องเรียนทั่วไป
* หลักสูตรห้องเรียนเสริมภาษาอังกฤษ CER (Communicative English Room)
* หลักสูตรห้องเรียนเน้นภาษาอังกฤษ AP (Apils Plus)
* หลักสูตรห้องเรียนโครงการพิเศษ SME (Science Math English)

### ระดับมัธยมศึกษาตอนต้น

* หลักสูตรห้องเรียนทั่วไป กลุ่มวิชาเพิ่มเติม FBR,HTR,FAR,STR,GR,MSR
* หลักสูตรห้องเรียนเน้นภาษาอังกฤษ ECR (English&Communication Room) 
* หลักสูตรห้องเรียนเน้นภาษาจีน-ภาษาอังกฤษ CHER (Chinese-English Room)
* หลักสูตรห้องเรียนโครงการพิเศษ SME (Science Math English) 

### ระดับมัธยมศึกษาตอนปลาย

* หลักสูตรแผนการเรียน ศิลป์-ภาษา CEP ภาษาอังกฤษ-ภาษาจีน (Chinese-English Program)
* แผนการเรียนศิลป์-คำนวณ EMP และโปรแกรมเพิ่มเติม
* แผนการเรียนวิทยาศาสตร์-คณิตศาสตร์ SMP และโปรแกรมเพิ่มเติม
* แผนการเรียนศิลป์-สังคม SCP
* หลักสูตรแผนการเรียน โครงการพิเศษ SME (Science Math English)

## ศิษย์เก่า
* นนธวรรณ ฌรรวนธร  นักแสดง นางแบบ Miss Thailand World 2014
* ตรีชฎา เพชรรัตน์ นักแสดง นางแบบ  Miss Tiffany's Universe 2004 และ Miss International Queen 2004
* พิชญา ยอดแสง นักร้อง Miss Miss Kee Mao 2025
* ตรีรดา สิงห์คาร นักร้อง วงดนตรีกรมประชาสัมพันธ์ 

## แหล่งข้อมูลอื่น
* โรงเรียนเทพมิตรศึกษา

หมวดหมู่:โรงเรียนในอำเภอเมืองสุราษฎร์ธานี
หมวดหมู่:โรงเรียนคาทอลิกในประเทศไทย
หมวดหมู่:โรงเรียนที่ก่อตั้งในปี พ.ศ. 2502